Lido de Jesolo

Ol Lido de Jesolo l'è la part söl mar del cümü de Jesolo che la cór da la boca del Piave a matina 'nfina a la boca del Sile a sìra.

I è 14 Km de spiàge de sàbia zàlda con a i spale öna lónga filéna de albèrgh, de rèsidens e de campègi, de segónde cà e de negòse, che i se mès-cia 'mpó a i Pì de mar adóma di bande del Piave e l'è per chèsto che chèsto tòch del Lido de Jesolo l'è ciamàt la Pineta.

Ol Lido l'è egnìt sö quàze töt in de la segónda metà del '900, ach se zamò prima de la segónda guèra mondiàl l'éra zamò öna stasiù de mar.

L'aqua del mar l'è bàsa e s'tóca per ü bèl tòch se s'và 'n là 'n del mar; pròpe per chèsto s'pöl incórses bé del'éfèt de la maréa che pórta 'nàcc e 'ndré l' mar d'ü bèl tòch, ma ach l'altèsa de la maréa, che l'è de 80/90 ghèi, mia póch per ol Mar Mediteràneo, la permèt de 'ncórses sènsa fadìga del mar che l' se spòsta.